Կլոդ Շաբրոլ (ֆր.՝ Claude Chabrol, հունիսի 24, 1930, Փարիզ - սեպտեմբերի 12, 2010[1][2]), ֆրանսիացի ռեժիսոր, Ֆրանսիական նոր ալիքի առաջատար ներկայացուցիչներից մեկը, ով լայն ճանաչման է արժանացել 1950-ական թվականների վերջին։ Ինչպես իր գործընկերներ և ժամանակակիցներ Ժան Լյուկ Գոդարը, Ֆրանսուա Տրյուֆոն, Էրիկ Ռոմերը և Ժակ Ռիվետը, Շաբրոլը քննադատ է աշխատել կինոյի հանրահայտ ամսագրերից մեկում՝ «Կայե դյու սինեմա»-ում, ինչից հետո սկսել է կինոռեժիսորի աշխատանքը։